Miss Universe 1989

Ang Miss Universe 1989 ay ang ika-38 edisyon ng Miss Universe pageant, na ginanap sa Fiesta Americana Condesa Hotel, Cancún, Mehiko noong 23 Mayo 1989.

Pagkatapos ng kompetisyon, kinoronahan ni Porntip Nakhirunkanok ng Taylandiya si Angela Visser ng Olanda bilang Miss Universe 1989. Ito ang kauna-unahang tagumpay ng Olanda sa kasaysayan ng kompetisyon. Nagtapos bilang first runner-up si Louise Drevenstam ng Suwesya, samantalang nagtapos bilang second runner-up si Gretchen Polhemus ng Estados Unidos.

Mga kandidata mula sa 76 na bansa at teritoryo ang kumalahok sa kompetisyong ito. Pinangunahan ni John Forsythe ang kompetisyon, samantalang sina Emma Samms at Miss Universe 1982 Karen Baldwin ang nagbigay ng komentaryo sa buong kompetisyon.

Kasaysayan

Lokasyon at petsa ng kompetisyon 
Noong 6 Enero 1989, Inanunsyo ng pangulo ng Miss Mexico pageant na si Carlos Guerrero na ang kompetisyon ay gaganapin sa Fiesta Americana Condesa Hotel sa Cancún sa 23 Mayo 1989. Ito ang panglawang beses na ginanap sa Mehiko ang kompetisyon. Noong 16 Enero, nilagdaan ng noo'y Gobernador ng Quintana Roo na si Miguel Borge Martín ang kontrata kasama ang Miss Universe Inc. upang idaos ang Miss Universe pageant sa Cancún.

Pagpili ng mga kalahok 
Ang mga kalahok mula sa 76 na mga bansa at teritoryo ay napili upang lumahok sa kompetisyon. Dalawang kandidata ang nailuklok matapos ang pag-urong ng orihinal na kalahok.

Iniluklok ang second runner-up ng Miss Hong Kong 1989 na si Cynthia Yuk upang kumatawan sa kaniyang bansa matapos na umurong sa kompetisyon ang orihinal na nagwagi na si Michelle Reis dahil sa dahilang pangkalusugan. Iniluklok ang third runner-up ng Miss France 1989 na si Pascale Meotti upang kumatawan sa kanyang bansa dahil hindi umabot sa age requirement si Miss France 1989 Peggy Zlotkowski. 

Unang sumali sa edisyong ito ang San Vicente at ang Granadinas bilang isang malayang bansa, at bumalik ang mga bansang Mawrisyo na huling sumali noong 1979, Suriname na huling sumali noong 1982, Hayti at Kapuluang Kayman na huling sumali noong 1985, Aruba at Polonya na huling sumali noong 1986, at Belis, Curaçao, Gresya, at Indiya na huling sumali noong 1987. Hindi sumali ang bansang Libano sa edisyong ito mabigo ang kanilang mga organisasyong pambansa na magdaos ng kompetisyong pambansa o magtalaga ng kalahok.

Mga resulta

Mga pagkakalagay

Mga iskor sa kompetisyon

Mga espesyal na parangal

Best National Costume

Kompetisyon

Pormat ng kompetisyon 
Tulad noong 1984, 10 semi-finalist ang napili sa pamamagitan ng paunang kompetisyon at ang mga closed-door interview. Lumahok sa swimsuit competition at evening gown competition ang 10 mga semi-finalist, at kalaunan ay napili ang limang pinalista na sumabak sa question and answer round.

Komite sa pagpili 

 Brenda Dykgraaf – Amerikanang fitness expert 
 Phil Richards – Make-up artist
 Jacqueline Briskin – Amerikanang manunulat ng historical fiction
 José Eber – Pranses na hairstylist
 Rosalynn Sumners – Amerikanang atletang Olimpiko sa figure skating
 Michael Warren – Amerikanong aktor
 Josie Natori – Pilipinang taga-disenyo at CEO at tagapagtatag ng The Natori Company
 Giuseppe Della Schiava – Editor sa Harper's Bazaar Italia
 Jane Feinberg – Casting director
 Sy Weintraub – Dating pangulo ng Columbia Pictures
 Emmanuel – Mehikanong mangaawit

Mga kandidata 

76 na kandidata ang kumalahok para sa titulo.

Mga tala

Mga sanggunian

Panlabas na kawing 

 Opisyal na website

1989
Mehiko